Milgramen esperimentua

Milgramen esperimentua Yale Unibertsitatean Stanley Milgramek egindako gizarte psikologiaren inguruko esperimentu batzuei deritzo.

Stanley Milgramek Holokaustoa ikertu zuen bereziki eta hortik atera zuen bere esperimentuaren ideia.

Autoritate batek zerbait aginduz gero, ohikoena, esaten duena pentsatu gabe betetzea da. Portaera sumiso hori noraino irits daitekeen jakin nahian, eta gizakiaren etika pertsonala hausteko gai garen jakin nahian, Stanley Milgram psikologoak 1963an pertsona batzuekin honako esperimentu hau egin zuenː bildu egin zituen eta autoritatea erabiliz, konbentzitu zituen, beste pertsona bati deskarga elektrikoak emateko esperimentu baten parte zela esanez (memoria eta ikasketari buruzkoa). Hori egiteko, makina bat jarri zuen, boltio maximoak 450 zituena eta minimoak, 25. Makina horretan, boluntarioak arriskuaz konturatzeko, hiru marka jarri zituenhttps://explorable.com/es/el-experimento-de-milgram:

1.a: 75etik 120ra, moderatua

2.a: 135etik 180ra, indartsua

3.a: 435etik 450ra, arriskutsua

Hortaz aparte, hainbat gauza egin zituzten. Lehenik, aktore bat kontratatu zuten, deskargak jasotzen zituelako itxura egiteko. Ondoren, boluntarioei, esperimentua grabatuta zegoela jakinarazi zieten, esperimentuaren emaitzak zuzenak zirela bermatzeko. Azkenik, boluntarioek ezezkoa esan ezkero, erantzun hauek jasotzen zituzten:

1.a: mesedez, segitu.

2.a: esperimenturako, zuk segitzea beharrezkoa da.

3.a: zuk segitzea behar-beharrezkoa da esperimentuarentzako.

4.a: zuk ez daukazu aukerarik, segitu behar duzu.

Autoritateak lau erantzun horiek eman ezkero, boluntarioak bosgarren aldiz ezezkoa esaten bazuen, ez zitzaion gehiago insistitzen.

 Emaitzak: 
Egin zuten lehen aldian, %65ak (26tik 40ik) 450 boltio eman zioten, deseroso sentitu arren. Gainera, parte hartu zuten guztiek 300 boltio baino gehiagoko deskarga eman zioten. Aktoreak benetan, deskargak jaso izan balitu 250 boltio pasa ondoren hilda egongo litzateke. Hau egin baino lehen, Milgramen taldean zeuden psikologo eta ikasle guztiek %0ko obedientzia egongo zela pentsatu zuten (130 boltio emango zizkiotela) eta bakarrik pertsona sadiko edo krudelek jarraituko zutela, baino ez zen hala izan.

 Erreferentziak 

 Kanpo estekak 

Kategoria:Tortura
Kategoria:Esperimentuak
Kategoria:Psikologiaren historia
Kategoria:Talde-prozesuak
Kategoria:Konformatzea